
64                                                      DR.30.03.2017                                                       

 

 Dato’ Dr. Haji Noor Azmi bin Ghazali [Bagan Serai]: Kita harap dengan 
pindaan-pindaan yang akan dilakukan ini akan mengecutkan mereka-mereka yang cuba 
hendak menipu pengguna-pengguna, yang tidak berhati perut dan yang menimbang 
dengan tidak adil. Silakan. 

 Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
Yang Berhormat Sekijang. 

 Tuan Anuar bin Abd. Manap [Sekijang]: Terima kasih Tuan Yang di-Pertua. 
Saya bila cerita fasal timbang tadi itu saya tak hendak sentuh sebab semua kawan-kawan 
saya sudah sentuh. Nanti kalau kita timbang Tuan Yang di-Pertua kata hendak cerita 
malam Jumaat pula, jadi saya hendak tanya sebab tadi Yang Berhormat Bagan Serai 
sebut tentang penguatkuasaan. Dia biasanya dalam penguatkuasaan di peringkat 
KPDNKK ini memang kita lihat bila pegawai daripada KPDNKK turun ke padang pergi 
semak timbang dan sukat ini kebanyakan alat-alat timbang ini bila sampai check 
biasanya tidak ada masalah. Betul tapi selepas penguat kuasa itu bergerak keluar 
daripada premis tersebut ataupun kedai tersebut dia akan tukar dengan timbang yang 
lain. Apa pandangan Yang Berhormat Bagan Serai tentang isu ini? 

 Dato’ Dr. Haji Noor Azmi bin Ghazali [Bagan Serai]: Yang Berhormat 
Sekijang, ini yang saya katakan tadi apabila orang ini, ada manusia yang dia hendak kaut 
untung sahaja. Dalam kepala dia atau dalam kepala otak dia fikir macam mana hendak 
untung sahaja. Dia tidak peduli orang lain tertipu, orang lain terseksa dia tak peduli, ini 
yang bila penguatkuasaan dilakukan semua nampak elok itu pun kita tidak tahu macam 
mana dia tahu penguatkuasaan akan datang kalau datang spot check.  

 Bila balik dia tukar penimbang lain malah kalau kita tengok di kawasan 
pedalaman dan kawasan luar bandar ada lagi kedai-kedai yang menggunakan alat 
penimbang yang tidak ada dua muka yang mana telah dimestikan penggunaan-
penggunaan sejak daripada tahun 2001 lagi. Maknanya penimbang sebelah sahaja kalau 
kita hendak tengok kita kena pusing tengok, sekejap kita tak nampak. Jadi ini satu 
perkara lagi Tuan Yang di-Pertua.  

Saya hendak tanya kepada kementerian sejauh manakah penggunaan kaunter 
khidmat pengguna di pasar-pasar utama seluruh negara sebagai kemudahan kepada 
pengguna-pengguna untuk membuat timbangan semula maknanya counter check, 
selepas kita timbang kita pergi ke tempat dia kita timbang balik. Ini satu perkara lagi ke 
atas barangan yang telah diberi sekali gus dapat memberikan kemudahan kepada 
pengguna untuk membuat aduan juga sekiranya terdapat peniaga yang menggunakan 
alat timbang yang tidak seimbang atau tidak tepat. 

 Tuan Yang di-Pertua, kita mengharapkan pindaan-pindaan yang akan berlaku 
ini akan memberikan keadilan kepada pengguna dan dapat melindungi pengguna 
daripada tertipu. Kita harap juga peniaga-peniaga mengambil berat tentang perkara ini 
dan lebih serius tentang kawal selia lesen, kawal selia alat timbangan supaya alat 
timbangan mereka ditentu sahkan dengan sebenarnya. Tuan Yang di-Pertua, Yang 
Berhormat Bagan Serai mohon menyokong.  

 Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
Yang Berhormat Kuala Krai. 

 

5.18 ptg. 

 Dr. Mohd. Hatta bin Md. Ramli [Kuala Krai]: Ya terima kasih. 

 Timbalan Yang di-Pertua [Dato’ Sri Haji Ismail bin Haji Mohamed Said]: 
Yang Berhormat Kuala Krai, alat penimbang Yang Berhormat Baling ini dia tepat ini.  

 Dr. Mohd. Hatta bin Md. Ramli [Kuala Krai]: Saya rasa penimbang Yang 
Berhormat Baling kah, penimbang Yang Berhormat Bagan Serai semua kena tukar itu.  

 Timbalan Yang di-Pertua [Dato’ Sri Haji Ismail bin Haji Mohamed Said]: 
[Ketawa] Sila. 

 Dr. Mohd. Hatta bin Md. Ramli [Kuala Krai]: Berapa jenis timbang lah, dacing 
kah, kati kah. [Disampuk] Sebab alat-alat ini adalah tidak secanggih seperti yang kita 
harapkan. Saya ingin turut sama membahaskan sedikit mengenai Rang Undang-undang 
Timbang dan Sukat ini Tuan Yang di-Pertua.  

 Datuk Seri Panglima Abdul Azeez bin Abdul Rahim [Baling]: Akan tetapi 
sekurang-kurangnya kami timbang duduk sampai mati, kita tak loncat-loncat katak 
ataupun macam munafik.  



Dato' Dr. Haji Noor Azmi bin Ghazali [Bagan Serai]: Kita harap dengan pindaan-pindaan yang akan dilakukan ini akan mengecutkan mereka-mereka yang cuba hendak menipu pengguna-pengguna, yang tidak berhati perut dan yang menimbang dengan tidak adil. Silakan. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Sekijang. Tuan Anuar bin Abd. Manap [Sekijang]: Terima kasih Tuan Yang di-Pertua. Saya bila cerita fasal timbang tadi itu saya tak hendak sentuh sebab semua kawan-kawan saya sudah sentuh. Nanti kalau kita timbang Tuan Yang di-Pertua kata hendak cerita malam Jumaat pula, jadi saya hendak tanya sebab tadi Yang Berhormat Bagan Serai sebut tentang penguatkuasaan. Dia biasanya dalam penguatkuasaan di peringkat KPDNKK ini memang kita lihat bila pegawai daripada KPDNKK turun ke padang pergi semak timbang dan sukat ini kebanyakan alat-alat timbang ini bila sampai check biasanya tidak ada masalah. Betul tapi selepas penguat kuasa itu bergerak keluar daripada premis tersebut ataupun kedai tersebut dia akan tukar dengan timbang yang lain. Apa pandangan Yang Berhormat Bagan Serai tentang isu ini? Dato' Dr. Haji Noor Azmi bin Ghazali [Bagan Serai]: Yang Berhormat Sekijang, ini yang saya katakan tadi apabila orang ini, ada manusia yang dia hendak kaut untung sahaja. Dalam kepala dia atau dalam kepala otak dia fikir macam mana hendak untung sahaja. Dia tidak peduli orang lain tertipu, orang lain terseksa dia tak peduli, ini yang bila penguatkuasaan dilakukan semua nampak elok itu pun kita tidak tahu macam mana dia tahu penguatkuasaan akan datang kalau datang spot check. Bila balik dia tukar penimbang lain malah kalau kita tengok di kawasan pedalaman dan kawasan luar bandar ada lagi kedai-kedai yang menggunakan alat penimbang yang tidak ada dua muka yang mana telah dimestikan penggunaan- penggunaan sejak daripada tahun 2001 lagi. Maknanya penimbang sebelah sahaja kalau kita hendak tengok kita kena pusing tengok, sekejap kita tak nampak. Jadi ini satu perkara lagi Tuan Yang di-Pertua. Saya hendak tanya kepada kementerian sejauh manakah penggunaan kaunter khidmat pengguna di pasar-pasar utama seluruh negara sebagai kemudahan kepada pengguna-pengguna untuk membuat timbangan semula maknanya counter check, selepas kita timbang kita pergi ke tempat dia kita timbang balik. Ini satu perkara lagi ke atas barangan yang telah diberi sekali gus dapat memberikan kemudahan kepada pengguna untuk membuat aduan juga sekiranya terdapat peniaga yang menggunakan alat timbang yang tidak seimbang atau tidak tepat. Tuan Yang di-Pertua, kita mengharapkan pindaan-pindaan yang akan berlaku ini akan memberikan keadilan kepada pengguna dan dapat melindungi pengguna daripada tertipu. Kita harap juga peniaga-peniaga mengambil berat tentang perkara ini dan lebih serius tentang kawal selia lesen, kawal selia alat timbangan supaya alat timbangan mereka ditentu sahkan dengan sebenarnya. Tuan Yang di-Pertua, Yang Berhormat Bagan Serai mohon menyokong. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Kuala Krai. 5.18 ptg. Dr. Mohd. Hatta bin Md. Ramli [Kuala Krai]: Ya terima kasih. Timbalan Yang di-Pertua [Dato' Sri Haji Ismail bin Haji Mohamed Said]: Yang Berhormat Kuala Krai, alat penimbang Yang Berhormat Baling ini dia tepat ini. Dr. Mohd. Hatta bin Md. Ramli [Kuala Krai]: Saya rasa penimbang Yang Berhormat Baling kah, penimbang Yang Berhormat Bagan Serai semua kena tukar itu. Timbalan Yang di-Pertua [Dato' Sri Haji Ismail bin Haji Mohamed Said]: [Ketawa] Sila. Dr. Mohd. Hatta bin Md. Ramli [Kuala Krai]: Berapa jenis timbang lah, dacing kah, kati kah. [Disampuk] Sebab alat-alat ini adalah tidak secanggih seperti yang kita harapkan. Saya ingin turut sama membahaskan sedikit mengenai Rang Undang-undang Timbang dan Sukat ini Tuan Yang di-Pertua. Datuk Seri Panglima Abdul Azeez bin Abdul Rahim [Baling]: Akan tetapi sekurang-kurangnya kami timbang duduk sampai mati, kita tak loncat-loncat katak ataupun macam munafik.